PROGRAMA DE BEQUES FÓRMULA SANTANDER.CONVOCATÒRIA 2013-2014 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2346)
  + [Valencià](/va/acuerdo/2346)






Selector de idioma

Leer

* [Español](/es/acuerdo/2346)
* [Valencià](/va/acuerdo/2346)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PROGRAMA DE BEQUES FÓRMULA SANTANDER.CONVOCATÒRIA 2013-2014[Butlletí Oficial Universitat d'Alacant](/ca/Publicacion)
====================================================================================================================

Secretaria General

Butlletí Oficial Universitat d'Alacant





PROGRAMA DE BEQUES FÓRMULA SANTANDER.CONVOCATÒRIA 2013-2014

Data d'aprovació
:   14/03/2013

Data de publicació
:   14/03/2013

Òrgan competent
:   Vicerector de Relacions Internacionals

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=2346.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2346)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2346)
  + [Compartir acuerdo en 

    X](https://twitter.com/intent/tweet?via=UA_Universidad&text=PROGRAMA DE BEQUES FÓRMULA SANTANDER.CONVOCATÒRIA 2013-2014&url=https://www.boua.ua.es/va/acuerdo/2346)

**Títol:** PROGRAMA DE BEQUES FÓRMULA SANTANDER.CONVOCATÒRIA 2013-2014

**Secció:** CONVOCATÒRIES I CONCURSOS

**Òrgan:** Vicerector de Relacions Internacionals

**Data d'aprovació:** dijous, 14 de març de 2013

PROGRAMA DE BEQUES FÓRMULA SANTANDER  
 CONVOCATÒRIA 2013-2014

BASES DE LA CONVOCATÒRIA DE LA UNIVERSITAT D'ALACANT

La Universitat d'Alacant ha resultat adjudicatària de 2 Beques Fórmula Santander la dotació de la qual és de 5.000 € (cinc mil euros) cadascuna. Basant-se en les característiques del Programa de Beques Fórmula Santander, les Condicions Generals de la qual publica el Banc Santander

(<http://www.becas-santander.com/>)

la Universitat d'Alacant estableix la present convocatòria.

Les beques es concediran exclusivament per realitzar estudis a temps complet en la Universitat per a la qual l'estudiant siga acceptat, conduents a l'obtenció d'un títol o diploma reconegut en el Centre d'acolliment.

L'alumnat serà responsable de comprovar que existeix oferta acadèmica per a ells entre els programes de grau (undergraduate) de les institucions que seleccionen. Igualment serà responsable de gestionar l’acceptació i l’inscripció en aquesta Universitat.

Tot allò que aquesta convocatòria no regule es regirà per la normativa General de Mobilitat de la Universitat d'Alacant.

1.- Requisits

1.1.   L'alumnat ha d'estar degudament matriculat en la UA en un programa d'estudis conduents a l'obtenció d'un títol oficialment reconegut de Grau, Llicenciatura, Enginyeria o Arquitectura (s'exceptuen, per tant, els estudis de postgrau).

1.2. L'alumnat ha d'estar en possessió d'un permís d'estada vàlid per residir a Espanya durant el període de realització de la mobilitat.

1.3. L'alumnat haurà de tenir superat un mínim de 120 crèdits a data 28 febrer 2013.

1.4. Estudis de segon cicle. No es podrà realitzar l'intercanvi durant el primer any de les titulacions de només segon cicle, o bé d'un segon cicle que no resulte continuació directa del primer cicle d'origen.

En els estudis de segon cicle no es tindrà en compte el requisit mínim de 120 crèdits superats.

1.5 L'alumnat que vulga participar haurà de tenir superat com a mínim el nivell C1 d'idioma anglès.

La documentació necessària per a justificar el coneixement d'idioma en els nivells indicats, serà aquella recollida en les Instruccions per a l'acreditació de competències en un idioma estranger

([BOUA de 7 d'abril de 2011](http://www.boua.ua.es/pdf.asp?pdf=1730.pdf))

2.- Durada, nombre de beques i dotació

2.1. Les   beques es concediran per a realitzar els estudis durant el primer semestre del curs 2013-2014 (s'entén per semestre cadascú dels dos períodes lectius en què es divideix el curs acadèmic); i la durada mínima de l'estada serà de 3 mesos, havent de realitzar-se la mateixa a partir de setembre de 2013.

2.2. La Universitat d'Alacant disposa de dues beques.

2.3. Les universitats del Regne Unit que s'ofereixen són les que apareixen en l'Annex 1, amb les quals el Banc Santander té un conveni de col·laboració.

2.4. L'alumnat seleccionat tindrà la consideració en la Institució de destinació d'Estudiant Visitant (Visiting Student), en cap moment es podrà considerar estudiant d'intercanvi.

2.5. La dotació econòmica de la beca serà per un total de 5.000 € (cinc mil euros) per a un semestre d'estada en el Centre d'estudis d'acolliment. Aquesta dotació està finançada íntegrament pel Banc Santander i serà consignada en la Universitat d'Alacant en l'aplicació 12118442 del Centre de Despesa del Secretariat de Mobilitat 011580.

2.6. La beca no té per objecte cobrir necessàriament la totalitat de les despeses dels estudiants en l'estranger, sinó ajudar a sufragar, total o parcialment, els costos de matrícula, desplaçament, manutenció, despeses de viatge i allotjament.

2.7. Una part de la quantia de la Beca haurà de destinar-la l'alumnat a contractar de manera obligatòria un segur especial comercialitzat pel propi Banc, a través de la companyia ACE Assegurances, que incloga la cobertura de: defunció i invalidesa per accident, assistència en repatriació de morts per qualsevol causa i reemborsament de despeses mèdiques per accident del beneficiari de la beca. La prima del mateix serà de 96,73 € per estudiant amb 6 mesos de cobertura i haurà de descomptar-se del pagament de la beca assignada al alumnat.

2.8. L'alumnat seleccionat es compromet a presentar, abans de l'inici de la seua estada, una carta d'acceptació de la institució on realitzarà aquesta estada.

3.- Termini i Procediment de Sol·licitud

3.1. El termini de presentació de sol·licituds de la Universitat d'Alacant és del 15 de març al 7 d'abril de 2013.

3.2. L'alumnat interessat, que reunisca els requisits, haurà de seguir els 3 passos següents:

3.2.1. Inscripció en la pàgina web de Beques Santander:  
 És requisit imprescindible per a permetre la participació en el procés de selecció de la UA la seua inscripció prèvia en la pàgina de Beques Santander:

<http://www.becas-santander.com/>

Entrant en “Convocatòries Obertes”, apartat “Beques Fórmula Santander (Espanya)”. És necessari registrar-se per accedir al formulari d'inscripció.

Es pot trobar una guia amb les instruccions per a inscriure's en el següent enllaç:

<http://sri.ua.es/va/movilidad/becas-santander/formula/estudiants-ua.html>

       3.2.2. Emplenament del formulari de sol·licitud de la Universitat d'Alacant:  
 El formulari de sol·licitud es troba en Campus Virtual, dins de la carpeta Secretaria, subapartat de Mobilitat, i finalment seleccionant la pestanya Fórmula. Una vegada s'emplena el formulari s'ha de prémer el botó acceptar i s'obté un número de registre que s'ha de conservar.

3.2.3. Lliurament de la justificació que acredite el nivell d'idioma:  
 Per justificar el coneixement d'idiomes, s'ha d'escanejar la documentació que ho acredite i pujar-la a través del Campus Virtual, entrant en Mobilitat, dins de la carpeta Secretaria, i seleccionant la pestanya Documentació. El format del document escanejat ha de ser PDF.

L'Oficina de Mobilitat es reserva el dret de sol·licitar, en qualsevol fase del procediment, el document original.

En tot cas, únicament s'admetran enviaments de documentació amb data anterior a la finalització del termini.

4.- Selecció

4.1. Només podran ser considerats aquells mèrits obtinguts o computats fins a la data que finalitze el termini de presentació de sol·licituds.

4.2. La selecció es resoldrà d'acord amb la valoració dels mèrits acreditats pels candidats atenent al barem que es detalla a continuació. Aquest comprendrà tres apartats i la puntuació total resultarà de la suma dels tres: a+b+c.

a) Expedient acadèmic  
 b) Necessitats econòmiques  
 c) Participació en programes internacionals de mobilitat

4.3. Únicament es becarà a dos estudiants. Les beques s'atorgaran per ordre de puntuació total.

4.4. No podran participar de nou en el Programa de Beques Fórmula Santander 2013-2014 els estudiants que hagen participat en edicions anteriors.

4.5. En cas d’empat, s'atendrà a la major puntuació obtinguda en els apartats que s'indiquen a continuació: 1º) nota mitjana ponderada; 2º) nombre de crèdits superats; 3º) necessitats econòmiques; 4º) participació en programes internacionals de mobilitat; en aquest ordre, fins a aconseguir el desempat. En cas de persistir l'empat, s'escollirà per sorteig.

4.6. A continuació es detalla el càlcul dels tres apartats que componen el barem de puntuació:

 a.- Expedient acadèmic (màxim 10,10 punts):

La nota mitjana ponderada es calcula segons document disponible en el següent enllaç:

<http://sri.ua.es/va/movilidad/documentos/becas-santander/formula/13-14/nota-mitjana.pdf>

 b.- Necessitats econòmiques (1 punt):

Per valorar els escassos recursos econòmics dels candidats, se sol·licitarà al Negociat de Beques de la UA la relació d'estudiants que han estat becaris del Ministeri d'Educació en el curs 2011/12.

c.- Haver participat anteriorment en un Programa de Mobilitat Internacional (1 punt):

Es valorarà l'experiència internacional de l'alumnat amb un punt per la seua participació en qualsevol dels tres programes de mobilitat internacional que gestiona el Secretariat de Mobilitat.

5.- Adjudicació de les Beques i Acceptació de les mateixes

5.1. Aplicant els criteris de selecció establits en els apartats anteriors, es publicarà en la pàgina web de Mobilitat la relació de candidats que han obtingut beca.

5.2. En el moment de publicar la Resolució Provisional s'establirà una llista d'espera; igualment s'establirà un termini per a presentar renúncies, sense que aquestes penalitzen (veure punt 6). Les ajudes que queden lliures per renúncia s'assignaran seguint la llista d'espera, i el resultat d'aquesta reassignació es publicarà en la Resolució Definitiva. Posteriorment a aquesta no hi haurà més reassignacions.

5.3. Els beneficiaris de la beca hauran de subscriure i lliurar en l'Oficina de Mobilitat el document “Acceptació Beca Fórmula Santander”, en el termini establit en les resolucions. S'admetrà com a sistema de lliurament d'aquest document, la utilització de mitjans electrònics, informàtics o telemàtics (fax 475727531, correu electrònic [y.ogxffzxtz@dw.xi](mailto:c.pvqhhcpsh@nq.vi)).

En aquest document l'alumnat autoritzarà la Universitat d'Alacant perquè proporcione al Santander, a través de la pàgina www.becas-santander.com i en l'enllaç corresponent al programa, la informació que aquest els requerisca a aquests efectes.

5.4. En cas de no lliurar el document en el termini establit, s'entendrà que l'alumnat seleccionat renuncia els seus drets.

5.5. L'alumnat seleccionat es compromet a presentar, abans de l'inici dels seus estudis, una carta d'acceptació de la institució on realitzarà la seua estada.

L'alumnat serà el responsable d'obtenir aquesta carta d'acceptació i de realitzar les gestions d'inscripció en la Universitat de destinació.

6.- Anul·lació, Renúncia i Penalització

6.1. Seran causa d'anul·lació de la beca:

- La pèrdua de la condició o requisit per a l'obtenció d'aquesta beca.  
 - L'incompliment d'alguna de les obligacions del becari.  
 - La renúncia o abandó del programa.

L'anul·lació de la beca suposarà la pèrdua de tots els drets inherents a la mateixa.

6.2. La renúncia s'ha de notificar per escrit al Negociat de Mobilitat d'Estudiants, a través de qualsevol Registre de la Universitat d'Alacant.

6.3. Les renúncies únicament seran ateses i no penalitzaran mentre no perjudiquen el procés selectiu, és a dir, mentre siguen presentades en el termini establit en la Resolució Provisional.

6.4. Si les renúncies són presentades fora d'aquest termini, l'estudiant serà penalitzat en el següent curs en el qual sol·licite l'intercanvi, donant preferència a la resta d'estudiants.

6.5. Si un alumne que ha obtingut plaça no lliura en termini la documentació d'inscripció en la Universitat de destinació i no ha presentat renúncia, la seua participació serà cancel·lada d'ofici. A més, serà penalitzat, quedant exclòs de la possibilitat d'intercanvi en el següent curs en el qual sol·licite l'intercanvi.

7.- Reconeixement Acadèmic

7.1. El curs acadèmic en què es gaudisca la beca, l'alumnat ha d'estar matriculat en la mateixa titulació que en el moment de la inscripció en el Programa. A més, la matrícula ha de contenir un mínim de 12 crèdits que, al seu torn, han de poder ser reconeguts després del període d'estudis en la Universitat de destinació; és a dir, han de formar part de l'Acord d'Aprenentatge.

En cap cas entraran a formar part dels mínims als quals es refereix el paràgraf anterior, crèdits corresponents a diferents especialitats o que superen els necessaris per a l'obtenció del títol corresponent, és a dir, els crèdits mínims a realitzar durant el període d'estudis en la Universitat de destinació han de formar part del currículum obligatori per a completar els seus estudis.

7.2. L'alumnat rebrà ple reconeixement acadèmic dels estudis realitzats en el Centre d'acolliment (sempre que estiguen arreplegats en l'Acord d'Aprenentatge i aquest haja estat signat pel Coordinador de Centre o, si escau, pel Coordinador d'Estudis de la UA i pel Coordinador respectiu de la Universitat d'acolliment) com a part plenament reconeguda de la seua titulació en la UA.

Per açò, cada estudiant haurà d'estar proveït amb un Acord d'Aprenentatge amb anterioritat a l'inici del període de mobilitat. L'Acord d'Aprenentatge se celebrarà entre la Institució d'origen, la Institució d'acolliment i l'estudiant.

7.3. La càrrega lectiva de l'alumnat en la Institució de destinació haurà de ser com a mínim de 12 crèdits ECTS per semestre, llevat que la normativa de la Universitat de destinació indique un nombre major.

7.4. Qualsevol revisió de l'Acord d'Aprenentatge que es considere necessària a l'arribada de l'alumnat a la Institució d'acolliment haurà de concretar-se i formalitzar-se en el termini d'un mes a partir de l'arribada de l'estudiant. Qualsevol modificació posterior de l'Acord d'Aprenentatge que resulte necessària haurà de ser acceptada formalment per les tres parts i aplicar-se immediatament.

7.5. El reconeixement de la mobilitat realitzada en la Institució d'acolliment únicament podrà ser denegat si l'estudiant no aconsegueix el nivell acadèmic requerit per la Institució d'acolliment o bé si incompleix les condicions relatives al reconeixement acordades per les institucions participants.

Així mateix, si es negara a complir les exigències del seu programa d'estudis en l'estranger, se li podrà exigir el reemborsament, total o parcial, de la beca individual.

7.6. L'alumnat ha d'aprovar en la Universitat de destinació almenys una part dels seus estudis, i reconèixer-los en la Universitat d'Alacant per, almenys, la meitat dels crèdits mínims de matrícula; és a dir, 6 crèdits. De no ser així, se li podrà reclamar la devolució de la beca.

8.- Obligacions del Becari

a.- Comprovar que existeix oferta acadèmica adequada al seu perfil curricular d'entre els programes de grau de les institucions que selecciona.

b.- Matricular-se en la Universitat d'Alacant i en la Universitat d'acolliment, durant el curs acadèmic que desenvolupe la seua estada, dels crèdits mínims exigits.

c.- Cursar el període d'estudis establit en el centre per al qual va ser seleccionat i complir amb aprofitament les diferents etapes del procés de formació amb la dedicació requerida; en particular, assistir a totes les activitats lectives així com presentar-se a les proves i exàmens que corresponguen a la programació acadèmica de l'estada concedida i superar, almenys el cinquanta per cent dels crèdits mínims de matrícula necessaris per a l'obtenció de la mobilitat.

d.- Mantenir contacte i estar localitzable, tant per l'Oficina de Mobilitat com pel Coordinador, que podran posar-se en contacte en qualsevol moment del període d'estudis en la Universitat de destinació, a través del correu electrònic de la Universitat d'Alacant.

e.- Comunicar immediatament tant al seu Coordinador de Centre com al Negociat de Mobilitat d'Estudiants tot canvi de la sol·licitud inicial (renúncia, calendari, pla d'estudis, etc.).

f.- Lliurar en el Negociat de Mobilitat d'Estudiants els següents documents emplenats adequadament:

I) Acceptació de la Beca Fórmula Santander.  
 II) Carta d'Acceptació de la Universitat de destinació.  
 III) Confirmació d'Estada.  
 IV) Còpia de l'Acord d'Aprenentatge.  
 V) Certificat Acadèmic dels estudis realitzats durant la mobilitat.

g.- Abans d'iniciar el seu viatge el beneficiari de la beca haurà de contractar de manera obligatòria un segur especial  comercialitzat pel propi Banc, a través de la companyia ACE Assegurances, que incloga la cobertura de: defunció i invalidesa per accident, assistència en repatriació de morts per qualsevol causa i reemborsament de despeses mèdiques per accident del beneficiari de la beca. La prima del mateix serà de 96,73 € per estudiant amb 6 mesos de cobertura i haurà de descomptar-se del pagament de la beca assignada a l'estudiant.

h.- Obtenir el visat d'estudis que tinga validesa durant tot el període d'estudis. Així com qualsevol document necessari per a estudiar en la Institució d'acolliment.

i.- Responsabilitzar-se de la recerca i localització d'allotjament i els tràmits necessaris per a la inscripció en la Universitat d'acolliment.

j.- Acceptar totes les condicions del Programa.

Alacant, 14 de març de 2013

Juan Llopis Taverner

Vicerector de Relacions Internacionals

\_\_\_\_\_\_\_\_\_\_

ANNEX 1

Relació de universitats de Regne Unit que s’oferten:

-CARDIFF UNIVERSITY

-CASS BUSINESS SCHOOL

-EXETER UNIVERSITY

-GLASGOW CALEDONIAN UNIVERSITY

-GOLDSMITHS UNIVERSITY OF LONDON

-IMPERIAL COLLEGE LONDON

-KEELE UNIVERSITY

-KINGSTON UNIVERISTY

-LANCASTER UNIVERSITY

-NEWCASTLE UNIVERSITY

-OXFORD BROOKES UNIVERSITY

-QUEEN MARY UNIVERSITY OF LONDON

-QUEEN’S UNIVERSITY (BELFAST)

-READING UNIVERSITY

-ROEHAMPTON UNIVERSITY

-ROYAL HOLLOWAY, UNIVERSITY OF LONDON

-SCHOOL OF ORIENTAL AND AFRICAN STUDIES

-THE UNIVERSITY OF EDINBURGH

-THE UNIVERSITY OF NOTTINGHAM

-UNIVERSITY OF BATH

-UNIVERSITY OF BIRMINGHAM

-UNIVERSITY OF BRISTOL

-UNIVERSITY OF EAST ANGLIA

-UNIVERSITY OF ESSEX

-UNIVERSITY OF GLASGOW

-UNIVERSITY OF HERTFORDSHIRE

-UNIVERSITY OF LEICESTER

-UNIVERSITY OF SHEFFIELD

-UNIVERSITY OF SOUTHAMPTON

-UNIVERSITY OF SUSSEX

-UNIVERSITY OF ULSTER

-UNIVERSITY OF WARWICK

-UNIVERSITY OF WESTMINSTER

-UNIVERSITY OF YORK

VERSITY OF WARWICK

-UNIVERSITY OF WESTMINSTER

-UNIVERSITY OF YORK





[Carretera Sant Vicent del Raspeig s/n  
03209 Sant Vicent del Raspeig - Alacant  
 Tel. 42 689 1714 - Fax 55 772 2781](https://www.google.es/maps/@37.117245,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12383&trk=tyah&trkInfo=tarId%9D3168873387110%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)